Egyedül szembejövet
Subtitle: Dobai Péter (és) művészete
By: Morsányi Bernadett
Publisher: L'Harmattan
Published: 2016
Place of publication: Budapest
Language: hun
Number of pages: 271
ISBN-13: 9789634140849
Subjects: Criticism and interpretation; Író; Életmű; Magyar irodalom
Description: A Kossuth- és József Attila-díjas költő, író, forgatókönyvíró és filmrendező, a 2014-ben a Nemzet Művésze kitüntető címmel elismert Dobai Péter életét és munkásságát mutatja be Morsányi Bernadett doktori disszertációja könyvvé szerkesztett változatában. Célja, hogy felhívja a figyelmet az irodalmi kánonból a nyolcvanas évek végén, kilencvenes évek elején eltűnt, több műfajban is aktív szerző változatos életművére. A könyv fejezeteiben Dobai köztes, kánonon kívüli pozíciója, személyes kapcsolatai, művészetének filmes vonatkozásai és vonásai mentén elemzi az eddigi életművet. Mivel Dobai egy 1976-ban adott interjújában műveit koncentrikus köröknek írja le (a legbelső kör a líra, ezt követi az elbeszélés, a regény, majd a film), Morsányi a monográfia szerkezetét is ehhez igazította. Az első fejezetekben a "külső kört", a "balázsbélás" éveket, a filmes munkákat és kapcsolatokat tárgyalja; ezt követi egy újabb "kör", Dobai Péter prózája; majd következik a legbelső, a szerző lírája, mely Morsányi megállapítása szerint a kritikusok jóslata ellenére nem tűnt el a többi műfaj mellett, sőt éppen ellenkezőleg, kiteljesedett. A függelékben Dobai Péter Életrajz gyanánt című autobiográfiája, a filmes alkotótárs, Grunwalsky Ferenc Dobairól szóló írása, egy Erdélyi Miklósnak Kubából küldött levél fakszimiléje, Dobai ösztöndíjainak és kitüntetéseinek listája, életműtáblázat, bibliográfia és névmutató kapott helyet.
Notes: Includes bibliographical references (pages 251-264) and index.